ΓΡΑΠΤΗ ΕΡΩΤΗΣΗ E-2078/02

υποβολή: Jan Mulder (ELDR) προς την Επιτροπή

(12 Ιουλίου 2002)

Θέμα: Δαπάνες για τον ιατρικό έλεγχο στο πλαίσιο τηςγειονομικής προστασίας τωνπαλλήλων που εκτίθενται σε ακτινοβολίες

Η Ευρωπαϊκή Επιτροπή εγγράφει κάθε χρόνο στη θέση του προϋπολογισμού Α-142 περίπου 800 000 ευρώ για τον ιατρικό έλεγχο στο πλαίσιο τηςγειονομικής προστασίας τωνπαλλήλων που εκτίθενται σε ακτινοβολίες.

1. Πρόκειται για μέλη του προσωπικού τα οποία ασκούν τη δραστηριότητά τους πλησίον μιας πηγής ακτινοβολίας ή για μέλη του προσωπικού τα οποία εκτίθενται όντως στην εν λόγω ακτινοβολία·

2. Για πόσα μέλη του προσωπικού πρόκειται· Μπορεί η Επιτροπή να παρουσιάσει ανάλυση των γενομένων δαπανών στο πλαίσιο της εν λόγω θέσης του προϋπολογισμού·

3. Θεωρεί η Επιτροπή παραδεκτό μέλη του προσωπικού της να εκτίθενται σε ακτινοβολία·

4. Το ποσό που διαθέτει η Επιτροπή κυμαίνεται κάθε χρόνο γύρω από το ίδιο επίπεδο. Γιατί δεν λαμβάνει μέτρα η Επιτροπή για να περιορισθούν τα μέλη του προσωπικού της που εκτίθενται σε ακτινοβολία·

Απάντηση του κ. Kinnock εξ ονόματος της Επιτροπής

(24 Σεπτεμβρίου 2002)

1. Τρεις Γενικές Διευθύνσεις (ΓΔ) της Επιτροπής απασχολούν προσωπικό το οποίο εκτίθεται ή μπορεί να εκτίθεται, τακτικά, σε πηγές ακτινοβολίας: πρόκειται για τη ΓΔ Μεταφορών και Ενέργειας, τη ΓΔ Περιβάλλοντος, και το Κοινό Κέντρο Έρευνών (ΚΚΕρ). Η διεύθυνση πυρηνικών επιθεωρήσεων της ΓΔ Μεταφορών και Ενέργειας διενεργεί επιθεωρήσεις σύμφωνα το Κεφάλαιο VII της συνθήκης ΕΚΑΕ (Ευρατόμ) σε όλες τις μη στρατιωτικές πυρηνικές εγκαταστάσεις της Κοινότητας. Προσωπικό από τη διοικητική μονάδα ακτινοπροστασίας της ΓΔ Περιβάλλοντος έχει επίσης το δικαίωμα πρόσβασης στις πυρηνικές εγκαταστάσεις, βάσει του Κεφαλαίου ΙΙΙ της συνθήκης Ευρατόμ και διενεργεί επαληθεύσεις βάσει του άρθρου 35 της συνθήκης ΕΚ. Επειδή η σημερινή συχνότητα των επαληθεύσεων είναι ιδιαίτερα χαμηλή, ο μικρός αριθμός των επιθεωρητών που έχουν επιφορτιστεί με το έργο αυτό συμπεριλαμβάνεται στις ρυθμίσεις ακτινοπροστασίας της διεύθυνσης πυρηνικών επιθεωρήσεων. Το ΚΚΕρ έχει πυρηνικές δραστηριότητες σύμφωνα τα ερευνητικά προγράμματα-πλαίσια της Ευρωπαϊκής Κοινότητας Ατομικής Ενέργειας. Σε όλες αυτές τις περιπτώσεις, προσωπικό της Επιτροπής είναι δυνατόν να εκτίθεται σε ακτινοβολία είτε επειδή είναι παρόν σε μέρη στα οποίαπάρχουν πηγές ακτινοβολίας είτε στις περιπτώσεις που πρέπει να χειριστούν οι ίδιοι τέτοιες πηγές.

2. Υπάρχουν περίπου 700 άτομα του προσωπικού της Επιτροπής που εμπλέκονται στα θέματα αυτά (περίπου 250 πυρηνικοί επιθεωρητές και περίπου 450πάλληλοι του ΚΚΕρ). Η ανάλυση του σχετικού κόστους είναι η εξής:

>ΚΤΜ ΟΠΝΒΧΒ>

3. Η Επιτροπή οφείλει να εκπληρώνει τιςποχρεώσεις της βάσει της συνθήκης Ευρατόμ, και ειδικότερα του κεφαλαίου VII και των ειδικών προγραμμάτων (ΚΚΕρ) Έρευνας και Τεχνολογικής Ανάπτυξης (ΕΤΑ) της Ευρατόμ. Βάσει των διατάξεων του κεφαλαίου VII, παραδείγματος χάρη, οιπηρεσίες της Επιτροπής και ειδικότερα ηπηρεσίοα ελέγχου διασφαλίσεων της Ευρατόμ, διενεργούν επιθεωρήσεις των πολιτικών πυρηνικών εγκαταστάσεων μέσα στην Κοινότητα. Επιπλέον, στο πλαίσιο του ερευνητικού προγράμματος Ευρατόμ, πραγματοποιούνται έρευνες για τη βελτίωση της πυρηνικής ασφάλειας και τη διαχείριση των αποβλήτων και για την ανάπτυξη νέων τεχνικών και μεθόδων ελέγχου των πυρηνικώνλικών. Τούτο σημαίνει ότι το προσωπικό της Επιτροπής είναι δυνατόν να εκτίθεται σε ιονίζουσα ακτινοβολία. Η Επιτροπή διαδραματίζει ενεργό ρόλο στην προώθηση εναρμονισμένων κανόνων και προτύπων για την προστασία τηςγείας αυτών των εργαζομένων (βλ. οδηγία 96/29/Ευρατόμ(1)). Η Επιτροπή αποδίδει επίσης ιδιαίτερη προσοχή στην εφαρμογή των προτύπων αυτών στο δικό της προσωπικό και θεωρεί ότι το τελευταίο αυτό αξίζει πλήρως την παροχή της αναγκαίας προστασίας και την καταβολή των σχετικών εξόδων.

4. Ο αριθμός των μελών του προσωπικού που εμπλέκονται σε επιθεωρήσεις πυρηνικών διασφαλίσεων βασίζεται στις απαιτήσεις για επιθεωρήσεις, όπως αυτές ορίζονται από την Επιτροπή, σε συμφωνία με τις διατάξεις του Κεφαλαίου VII της συνθήκης Ευρατόμ. Στο πλαίσιο αυτό, θα πρέπει να σημειωθεί ότι τα μέτρα προστασίας από τις ακτινοβολίες συνιστούνποχρέωση εκ του νόμου, όσον αφορά την είσοδο και εργασία στις επιθεωρούμενες πυρηνικές εγκαταστάσεις. Οι δραστηριότητες του Κοινού Κέντρου Έρευνών στο πεδίο αυτό επικεντρώνονται στην έρευνα για τις πυρηνικές διασφαλίσεις, την πυρηνική ασφάλεια και τη διαχείριση των ραδιενεργών αποβλήτων με ελαφρά μείωση του προσωπικού. Εντούτοις, ο παροπλισμός των πυρηνικών εγκαταστάσεων απαιτεί περισσότερη εμπλοκή του απασχολούμενου προσωπικού. Συνεπώς, ο συνολικός αριθμός μελών του προσωπικού του ΚΚΕρ που εμπλέκεται και στις δύο δραστηριότητες χρειάζεται να παραμείνει επί του παρόντος σταθερός.

(1) Οδηγία του Συμβουλίου 96/29/Ευρατόμ, της 13ης Μαΐου 1996, για τον καθορισμό των βασικών κανόνων ασφάλειας για την προστασία τηςγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες, ΕΕ L 159 της 29.6.1996.